हरियाणा: छह कैबिनेट और चार राज्यमंत्रियों ने पद एवं गोपनीयता की ली शपथ
नई दिल्ली। हरियाणा में एक बार फिर से मनोहर लाल खट्टर की अगुवाई में भाजपा की सरकार बनी है और इस बार भाजपा को दुष्यंत चौटाला की पार्टी जननायक जनता पार्टी का समर्थन मिला है। आज हरियाणा में मंत्रिमंडल का गठन किया गया और 10 विधायकों को मंत्रिमंडल में शामिल किया गया है। 10 में से 6 विधायकों को कैबिनेट मंत्री बनाया गया है, तो वहीं 4 विधायकों को राज्यमंत्री का भार सौंपा गया है।
10 में से भाजपा के कोटे से 8 विधायकों को शामिल किया गया है। इसके साथ ही जेजेपी के कोटे से एक विधायक को मंत्री बनाया गया है और साथ ही एक निर्दलीय विधायक को भी मंत्री का भार सौंपा गया है। अंबाला कैंट विधानसभा सीट से छठी बार विधायक चुनकर आए अनिल विज और यमुनानगर की जगाधरी सीट से विधायक बने कंवर पाल गुर्जर ने मंत्री पद की शपथ ली है।
इसके बाद बल्लभगढ़ से जीतकर आए मूलचंद, रानियां से विधायक रणजीत चौटाला ने पद और गोपनीयता की शपथ ली। पहली बार विधायक बने जयप्रकाश को भी कैबिनेट में शामिल किया गया। रेवाड़ी के बावल सीट से दूसरी बार चुनाव जीतने वाले बनवारी लाल फिर से मनोहर सरकार में मंत्री बने।
कैबिनेट मंत्री
- अनिल विज
- कंवर पाल
- मूलचंद शर्मा
- रणजीत सिंह
- जयप्रकाश दलाल
- बनवारीलाल
राज्यमंत्री स्वतंत्र प्रभार
- ओम प्रकाश यादव
- कमलेश ढांडा
- अनूप धानक
- संदीप सिंह
hin_Deva awa_Deva awa_Deva awa_Deva bho_Deva mar_Deva mar_Deva awa_Deva bho_Deva bho_Deva mar_Deva hin_Deva bho_Deva awa_Deva mai_Deva mar_Deva